અમદાવાદ: શહેરના મણિનગર વિસ્તારમાં કિન્નર સોનુદેએ કરેલી આત્મહત્યાના ચકચારી કેસમાં પોલીસે પોસ્ટમોર્ટમ કર્યા વગર મૃતદેહ કિન્નર સમાજને સોંપી દેવાનો વિવાદ હજુ સુધી થાળે નથી પડ્યો ત્યાં વધુ એક વિવાદ સામે આવ્યો છે. બે કિન્નરોના ત્રાસથી સોનુદેએ આત્મહત્યા કરી હોવાના આક્ષેપ કરતી અરજી શાહનવાઝ નામના યુવકે મણિનગર પોલીસ સ્ટેશનમાં કરી છે. સોનુદેનો પતિ હોવાનો દાવો કરતા શાહનવાઝે લાશનું પોસ્ટમોર્ટમ કરાવવાની પણ માગ કરી છે.